b'\n_START_ARTICLE_\nFrancisco de Almeida\n_START_PARAGRAPH_\nFrancisco de Almeida, (f\xc3\xb8dt 1450 i Lisboa, d\xc3\xb8d 1. mars 1510 ved Taffelberget), var en portugisisk sj\xc3\xb8farer og oppdager. Han vant sin f\xc3\xb8rste krig i krigen mot maurerne og erobringen av Granada i 1492.\n_START_SECTION_\nHerkomst, bakgrunn\n_START_PARAGRAPH_\nFrancisco de Almeida nedstammet fra en gammel portugisisk adelsfamilie, Herrene av Abrantes. Hans far, Lopo de Almeida, var den f\xc3\xb8rste greve (conde) av Abrantes, og som medlem an Kongens R\xc3\xa5d finansminister (vedor da fazenda) for kong Alfonso V av Portugal. Ogs\xc3\xa5 flere av hans s\xc3\xb8sken innehadde viktige embeder; slik var en av hans br\xc3\xb8dre, Diogo Fernandes de Almeida, prior av Crato, og en annen, Pedro de Almeida, komtur for Avis-ridderne, og en tredje var biskop av  Coimbra._NEWLINE_Francisco de Almeida var gift med Brites Pereira. De fikk to barn. Dessuten hadde han en rekke uekte barn.\n_START_SECTION_\nMilit\xc3\xa6r\n_START_PARAGRAPH_\nSom vanlig var i hans kretser innledet Francisco de Almeida en milit\xc3\xa6r karriere allerede i gansku ung alder. I 1476 deltok han i slaget ved Toro; han kjempet p\xc3\xa5 forskjellige steder i Marokko og deltok i 1492 i den kristne erobring av Granada p\xc3\xa5 kastiljansk side.\n_START_SECTION_\nKoloniene\n_START_PARAGRAPH_\nAlmeida ble i 1505 utvalgt av kong Manuel I til den \xc3\xa5 bli den f\xc3\xb8rste visekongeen i Portugisisk India (fra starten var den posten tiltenkt Trist\xc3\xa3o da Cunha, men Almeida ble valgt i stedet), og Almeida forlot derfor Lisboa den 25. mars 1505 med 21 fart\xc3\xb8y._NEWLINE_Han seilte s\xc3\xa5 rundt Kapp det gode h\xc3\xa5p, og kom til slutt til den \xc3\xb8stafrikanske byen Kilwa Kisiwani, og bygde der et fort. Siden fortsatte han til Kenya og byen Mombasa. Men m\xc3\xa5let til Almeida var hele tiden India, og ved ankomsten til India slo han leir i Cochin. _NEWLINE_Da Afonso de Albuquerque kom seilende til Cochin for \xc3\xa5 avl\xc3\xb8se Almeida som visekonge, vegret Almeida seg for \xc3\xa5 godkjenne de kongelige dokumentene som Albuquerque hadde med seg, og kastet Albuquerque i fengsel. Det var f\xc3\xb8rst n\xc3\xa5r den portugisiske troppen kom noen m\xc3\xa5neder senere at Almeida b\xc3\xb8yde seg, og begynte hjemreisen til Portugal. Han n\xc3\xa5dde imidlertid ikke dit, da han ble drept av khoikhoi-folket ved en strand i S\xc3\xb8r-Afrika.'